Stormen Emma

Stormen Emma var et ekstremvær som spesielt rammet Tsjekkia, Tyskland og Østerrike hardt den 1. mars 2008, og som førte til over ni drepte. Ekstremværet kom i form av storm, svært sterke vindkast og høy vannstand i enkelte områder

Forløp
Vinden ble meldt å ha en styrke på 190 km i timen da den kom inn over det europeiske kontinentet 1. mars.Nettavisen: Blåst vekk av «Emma» , presentert 1. mars 2008

Skader og konsekvenser
I Tsjekkia omkom en 11 år gammel jente da hun ble truffet av et tre, og en 80 år gammel prest ble drept han ble truffet av takplaterNettavisen: Blåst vekk av «Emma» , presentert 1. mars 2008Aftenposten: Flere drept i uværet, 1. mars 2008

I Østerrike omkom fire mennesker på grunn av stormen, tre av disse var turister på ferie. En av de omkomne var en britisk statsborger som besøkte Salzburg og ble drept da drosjen han satt i ble truffet av en rullestein som løsnet på grunn av den kraftige vinden.

I Tyskland mistet fire personer livene sine da bilene de satt i ble truffet av trær. I Tyrol ble to eldre tyskere drept da de ble truffet av trær som falt overrende.

Mange land fikk trafikale problemer, i Sveits, Tsjekkia og Østerrike medførte stormen at flere flyavganger ble utsatt, og i mange land ble både veier og jernbaner stengt på grunn av trær som falt ned. I Tyskland førte stormen til at et høyhastighetstog krasjet med et tre som hadde falt over jernbanesporet i nærheten av Bonn.VG: Dødelig storm herjer Europa, presentert 1. mars 2008 Et fly med 131 passasjerer ombord fikk alvorlige problemer under landing på flyplassen i Hamburg, og pilotene klarte med nød og neppe å unngå en krasjlanding i stormen.Aftenposten: Avverget katastrofe, presentert 3. mars 2008 En litt mindre alvorlig konsekvens var at et slalomrenn i verdencupen i tyske Arber-Zwiesel måtte avlyses.Arbeidets rett: Slalåmrennet i Zwiesel avlyst, 2. mars 2008 På en flyplass i Østerrike blåste to småfly overrende på grunn av vinden. I Tsjekkia ble også over 100 000 hjem strømløse under stormen.

Danmark fikk også kjenne stormen da uværet slo trær overende og et fabrikktak måtte sikres. Dessuten førte stormflod til at havet enkelte steder steg slik at vannstanden stod tre meter høyere enn normalt. England fikk også problemer på grunn av stormen da flere tusen togpassasjerer ble rammet av langvarige forsinkelser etter at jernbanen mellom byene Manchester og Glasgow ble blokkert av containere som blåste av et godstog. Norge fikk føling med stormen Emma, da vinden presset vann oppover svenske- og norskekysten og førte til ekstrem høy vannstand bl.a i Arendal og Fredrikstad.Dagbladet: Så flommet kloakken utover varene, 2. mars 2008

Se også
Liste over ekstremvær i Norge

Referanser

Eksterne lenker
 Aftenposten: Storm i Europa (Bildeserie)
 CNN: Deadly storm 'Emma' slams Europe

Emma
Kategori:Hendelser i 2008